open-index/open-wikipedia-markdown huggingface dataset:
Σταθμός ΚΤΕΛ (Κηφισός)

Ο **Σταθμός Υπεραστικών Λεωφορείων «Κηφισού»**, γνωστός και ως **ΚΤΕΛ Κηφισού**, είναι ο πιο πολυσύχναστος σταθμός υπεραστικών λεωφορείων στην Αθήνα. Είναι ο μεγαλύτερος τερματικός σταθμός λεωφορείων της Αθήνας και ο δεύτερος μεγαλύτερος στην Ελλάδα, με μεγαλύτερο τον Σταθμό Υπεραστικών Λεωφορείων Θεσσαλονίκης «Μακεδονία». Βρίσκεται στο όρια του Δήμου Αθηναίων προς Λεωφόρο Κηφισού ή αλλιώς ευρωπαϊκή διαδρομή Ε75. Υπάρχουν πολλά δρομολόγια προς Πελοπόννησο, Ήπειρο, Μακεδονία και Ιόνια νησιά. Για τη Θεσσαλία και τη Στερεά Ελλάδα υπάρχουν δρομολόγια από τον δεύτερο σταθμό υπεραστικών λεωφορείων της Αθήνας στα Πατήσια γνωστό ως Σταθμός Υπεραστικών Λεωφορείων «Λιοσίων». 

Ο σταθμός λεωφορείων χρησιμοποιείται αποκλειστικά από λεωφορεία του ΚΤΕΛ. Ο σταθμός εξυπηρετεί καθημερινά 24–44 χιλιάδες επιβάτες και περίπου 12 εκατομμύρια επιβάτες ετησίως. Λόγω των νέων αυτοκινητοδρόμων όπως η Ολυμπία Οδός και η Ιόνια Οδός, τα δρομολόγια έχουν αυξηθεί κατά 30% από το 2009. Τα κύρια κτίρια του σταθμού είναι παλιά και ανεπαρκή για έναν κεντρικό σταθμό λεωφορείων μιας πόλης όπως η Αθήνα. Μέσα στο σταθμό υπάρχουν 63 εκδοτήρια εισιτηρίων, μερικές καφετέριες, περίπτερα και δημόσιες τουαλέτες.

Ο Διεθνής Αερολιμένας Αθηνών συνδέεται απευθείας με τον σταθμό υπεραστικών λεωφορείων της Αθήνας με το αστικό λεωφορείο Χ93 (Σύστημα Μαζικής Συγκοινωνίας Αθηνών). Τα λεωφορεία αποβιβάζουν τους επιβάτες στο επίπεδο αναχωρήσεων και αναχωρούν από το επίπεδο αφίξεων του αεροδρομίου, μεταξύ των εξόδων 4 και 5. Η λεωφορειακή γραμμή 051 συνδέει τον σταθμό λεωφορείων με το σταθμό του μετρό "Μεταξουργείο" και την πλατεία Ομονοίας. Το λεωφορείο 052 συνδέει απευθείας το σταθμό των λεωφορείων με τον σταθμό του μετρό Ελαιώνας της Γραμμής 3. Το λεωφορείο 420 συνδέει το σταθμό και το λιμάνι του Πειραιά.

## Νέος σταθμός υπεραστικών λεωφορείων Αθηνών
Σχεδιάζεται να ανοίξει νέος σταθμός λεωφορείων στον Ελαιώνα της Αθήνας που θα εξυπηρετεί όλα τα δρομολόγια στην Ελλάδα. Ο νέος ευρύχωρος σταθμός λεωφορείων θα έχει επιφάνεια 40 στρεμμάτων και θα εξυπηρετεί 16 εκατομμύρια επιβάτες ετησίως. Οι εργασίες κατασκευής προγραμματίζεται να ξεκινήσουν το 2023 και ολόκληρος ο σταθμός θα λειτουργήσει το 2025. Το συνολικό κόστος του έργου υπολογίζεται στα 180 εκατ. ευρώ. 

## Δείτε επίσης

* ΚΤΕΛ

## Παραπομπές


Κατηγορία:Μεταφορές στην Αθήνα
Κατηγορία:Σταθμοί ΚΤΕΛ
Αμπάς Ερμέντζι

Ο **Αμπάς Ερμέντζι** (12 Δεκεμβρίου 1913 – 11 Μαρτίου 2003) ήταν Αλβανός πολιτικός, ιστορικός και εθνικιστής αγωνιστής με σοσιαλδημοκρατικές απόψεις που αντιτάχθηκε στην Αλβανική Μοναρχία και τον Κομμουνισμό.

## Ιστορία

Ο Ερμέντζι γεννήθηκε στο χωριό Ερμέντζ του Σκράπαρ στις 12 Δεκεμβρίου 1913. Σπούδασε στο δημοτικό και στο γυμνάσιο του Μπεράτ. Παρακολούθησε το λύκειο στη Σκόδρα. Μεταξύ 1934 και 1938, ο Ερμέντζι πήγε στο πανεπιστήμιο στη Σορβόννη του Παρισιού και ήταν μέλος της Σχολής Φιλολογίας με ειδικότητα στην Ιστορία.

Ο Ερμέντζι επέστρεψε στην Αλβανία το 1938 και διορίστηκε καθηγητής στο Λύκειο της Κορυτσάς όπου δίδαξε μέχρι τον Νοέμβριο του 1939. Συνελήφθη στις 28 Νοεμβρίου 1939 από τους Ιταλούς ως ένας από τους διοργανωτές ενός συλλαλητηρίου κατά της φασιστικής κατοχής στην Κορυτσά. Πήγε στην εξορία στο νησί Βεντοτένε.

Το 1941, ο Ερμέντζι επέστρεψε στην Αλβανία και βοήθησε στην οργάνωση του Εθνικού Μετώπου (Μπάλι Κομπετάρ). Συμμετείχε στην οργάνωση ένοπλης αντίστασης κατά της ξένης κατοχής στην περιοχή Σκράπαρ-Μπεράτ και κατάφερε να την κρατήσει ελεύθερη από τις ιταλικές δυνάμεις.

Μετά την επιτυχία της κομμουνιστικής επανάστασης στην Αλβανία, ο Ερμέντζι αναγκάστηκε να εξοριστεί από το νέο καθεστώς. Εγκαταστάθηκε στο Παρίσι όπου εργάστηκε για τη Δημοκρατική-Εθνική Επιτροπή "Ελεύθερη Αλβανία", μια πολιτική οργάνωση που υποστηρίζεται και χρηματοδοτείται από δυτικές χώρες, όπου εργάστηκε με άλλους εθνικιστές και συνεργάτες στις προσπάθειες για την απελευθέρωση της Αλβανίας από το καθεστώς του Χότζα και την απελευθέρωση του Κοσσυφοπεδίου από τη Γιουγκοσλαβία. Η οργάνωση δεν ήταν επιτυχής ως αποτέλεσμα πολλαπλών συγκρούσεων μεταξύ των μελών της επιτροπής, συμπεριλαμβανομένων των αντίθετων απόψεων μεταξύ φιλοϊταλών/γερμανών συνεργατών και αντιφασιστών εθνικιστών, ανεξάρτητα από τις πολλές προσπάθειες οργάνωσης στρατιωτικής κατάληψης της Αλβανίας.

Ο Αμπάς Ερμέντζι ήταν ένθερμος υπερασπιστής των Αλβανών στη Γιουγκοσλαβία και την Ελλάδα. Δημοσίευσε πολλά άρθρα για να ευαισθητοποιήσει τα ζητήματα που αντιμετώπιζαν οι Αλβανοί υπό την ξένη κυριαρχία. Ο Ερμέντζι έγραψε το βιβλίο *Ο τόπος του Σκεντερμπέη στην ιστορία της Αλβανίας*, μια μελέτη για την επίδραση του Σκεντερμπέη στην ιστορία της Αλβανίας και του αλβανικού έθνους.

## Επιστροφή στην Αλβανία και στην Πολιτική
Μετά την αναδημιουργία του Εθνικού Μετώπου στην Αλβανία το 1991, ο Ερμέντζι εξελέγη αρχηγός του νέου Εθνικού Μετώπου μεταξύ 1994 και 1998. Κατά τη διάρκεια αυτής της περιόδου και παρά τα γηρατειά του, ο Ερμέντζι συνέβαλε σημαντικά στην καθιέρωση του αλβανικού εθνικού αισθήματος μέσω μιας σειράς συνεδρίων σε ολόκληρη τη χώρα. Στις προβληματικές εκλογές του 1996, αμφισβήτησε τα αποτελέσματα και μποϊκόταρε το νέο κοινοβούλιο, παρόλο που το κόμμα του σημείωσε κέρδη μέσω της προεκλογικής του συμμαχίας με το κυβερνών Δημοκρατικό κόμμα. Σε μια ομιλία του κατήγγειλε τις εκλογές ως κλεμμένες και αποκάλεσε τον τότε πρόεδρο Σαλί Μπερίσα δικτάτορα "*Qesharak"* (Χονδρικά στα αγγλικά: "Ridiculous Dictator").

## Παραπομπές


Κατηγορία:Αλβανοί πολιτικοί
Κατηγορία:Αλβανοί ιστορικοί
Δερβένι Αρκαδίας

Το **Δερβένι** είναι οικισμός της Περιφερειακής Ενότητας Αρκαδίας, στην Περιφέρεια Πελοποννήσου. Διοικητικά ανήκει στην Κοινότητα Σουλίου και υπάγεται στη Δημοτική Ενότητα Μεγαλόπολης, του Δήμου Μεγαλόπολης.

## Γεωγραφικές πληροφορίες
Είναι το τελευταίο χωριό της Αρκαδίας, πάνω στον παλιό δρόμο Κορίνθου - Καλαμάτας, 3 χλμ.πριν τη Μεσσηνία. Βρίσκεται σε υψόμετρο 507 μέτρων και έχει 29 κατοίκους, σύμφωνα με την Απογραφή του 2011. Μέχρι το 1940, ονομαζόταν Δερβένια.

## Διοικητικές μεταβολές
* ΦΕΚ 32Α - 08/12/1845. Ο οικισμός Δερβένια, προσαρτάται στο Δήμο Λυκοσούρας.
* ΦΕΚ 252Α - 24/08/1912 (σελ. 3 από 4). Ο οικισμός Δερβένια, αποσπάται από το Δήμο Λυκοσούρας και προσαρτάται στην Κοινότητα Σούλου.
* 16-10-1940 (ΦΕΚ 29Α - 02/02/1946). Το όνομα του οικισμού Δερβένια, διορθώνεται σε Δερβένι.
* ΦΕΚ 244Α - 04/12/1997 (σελ. 4 από 72). Ο οικισμός Δερβένι, αποσπάται από την Κοινότητα Σουλίου και προσαρτάται στο Δήμο Μεγαλοπόλεως.

## Παραπομπές


Κατηγορία:Χωριά της περιφερειακής ενότητας Αρκαδίας
Κατηγορία:Δήμος Μεγαλόπολης
Συμπληρωματικές γωνίες

Στην γεωμετρία, δύο γωνίες λέγονται **συμπληρωματικές** αν το άθροισμα τους ισούται με μία ορθή γωνία (ή αντίστοιχα 90^\circ ή \tfrac{\pi}{2}\mbox{ rad}). Κάθε μία από τις δύο λέγεται συμπληρωματική της άλλης.

Από τον παραπάνω ορισμό, προκύπτει ότι δύο εφεξής γωνίες είναι συμπληρωματικές όταν οι μη κοινές πλευρές τους σχηματίζουν μία ορθή γωνία.

## Παραδείγματα

* Οι γωνίες \varphi = 30^\circ και \theta = 60^\circ είναι συμπληρωματικές, καθώς \varphi + \theta = 90^\circ.
* Οι γωνίες \varphi = 75^\circ και \theta = 15^\circ είναι συμπληρωματικές, καθώς \varphi + \theta = 90^\circ.
* Οι γωνίες \varphi = 0^\circ και \theta = 90^\circ είναι συμπληρωματικές, καθώς \varphi + \theta = 90^\circ.
* Οι γωνίες \varphi = \tfrac{\pi}{4}\mbox{ rad} και \theta = \tfrac{\pi}{4}\mbox{ rad} είναι συμπληρωματικές, καθώς \varphi + \theta = \tfrac{\pi}{2}\mbox{ rad}.
* Οι γωνίες \varphi = \tfrac{\pi}{5}\mbox{ rad} και \theta = \tfrac{3\pi}{10}\mbox{ rad} είναι συμπληρωματικές, καθώς \varphi + \theta = \tfrac{\pi}{2}\mbox{ rad}.

## Ιδιότητες

Έστω \varphi και \theta δύο συμπληρωματικές γωνίες. Τότε, ισχύει ότι:
* Το ημίτονο της μίας ισούται με το συνημίτονο της άλλης. Δηλαδή, \cos \varphi = \sin \theta και \cos \theta = \sin \varphi.
* Η εφαπτομένη της μίας ισούται με την συνεφαπτομένη της άλλης. Δηλαδή, \tan \varphi = \cot \theta και \tan \theta = \cot \varphi (όταν καμία από τις δύο δεν είναι 0^\circ).

## Δείτε επίσης
* Παραπληρωματικές γωνίες

## Παραπομπές


Κατηγορία:Γωνία
Κατηγορία:Τριγωνομετρία
Λήθαργος

Ο **λήθαργος** είναι μια κατάσταση κόπωσης, υπνηλίας, κούρασης, νωθρότητας ή έλλειψης ενέργειας. Ο λήθαργος σε ένα άτομο μπορεί να συνοδεύεται από κατάθλιψη, μειωμένο κίνητρο ή απάθεια. Ο λήθαργος μπορεί να είναι μια φυσική απάντηση του οργανισμού όταν η ζωή ενός ανθρώπου χαρακτηρίζεται από ανεπαρκή ύπνο, υπερπροσπάθεια, υπερκόπωση, στρες, έλλειψη άσκησης, ακατάλληλη διατροφή, πλήξη ή σύμπτωμα μιας υποκείμενης ασθένειας ή μιας διαταραχής. Μπορεί επίσης να είναι παρενέργεια της φαρμακευτικής αγωγής ή να προκαλείται από αλληλεπίδραση μεταξύ φαρμάκων με άλλα φάρμακα ή με αλκοόλη. Η ληθαργικότητα μπορεί να συνοδεύεται και από αλλοιωμένο επίπεδο συνείδησης.

Ο λήθαργος αντιμετωπίζεται με φυσικό τρόπο μέσω της ξεκούρασης, του ύπνου για επαρκή χρονικά διαστήματα, το μειωμένο άγχος, την άσκηση και την καλή διατροφή. Ωστόσο, τα συμπτώματα του ληθάργου μπορεί να διαρκέσουν μέρες ή και μήνες, και επομένως, εάν ο λήθαργος επιμένει στον πάσχοντα, μπορεί να αποτελεί κάποιο σημάδι υποκείμενης ασθένειας ή μόλυνσης.

## Παραπομπές

Κατηγορία:Συμπτώματα
Ευρωπαϊκό Πρωτάθλημα Στίβου 2022 – 20 χιλιόμετρα βάδην γυναικών

Τα **[[20 χιλιόμετρα βάδην]] γυναικών** στο Ευρωπαϊκό Πρωτάθλημα Στίβου 2022 πραγματοποιήθηκαν σε δημόσιο δρόμο του Μονάχου στις 20 Αυγούστου.

## Ρεκόρ

## Πρόγραμμα

## Αποτελέσματα
### Τελικός

 

## Παραπομπές

20Β Γυ
Κατηγορία:Βάδην στο Ευρωπαϊκό Πρωτάθλημα Στίβου
Τζόζεφ Μποσάνο

Ο Σερ **Τζόζεφ Τζον Μποσάνο** KCMG (γεννημένος στις 10 Ιουνίου 1939) είναι πολιτικός από το Γιβραλτάρ που υπηρέτησε ως Επικεφαλής Υπουργός του Γιβραλτάρ από το 1988 έως το 1996 και ηγέτης του Σοσιαλιστικού Εργατικού Κόμματος του Γιβραλτάρ από το 1978 έως το 2011. Υπηρέτησε επίσης ως ηγέτης της Αξιωματικής Αντιπολίτευσης από το 1984 έως το 1988 και από το 1996 έως 2011.

## Παραπομπές


Κατηγορία:Πολιτικοί του Γιβραλτάρ
Εθνική Κατηγορία υδατοσφαίρισης ανδρών 1974

Το **[[πρωτάθλημα Ελλάδας υδατοσφαίρισης ανδρών]]** 1974, εκκίνησε στις 5 Ιουλίου και ολοκληρώθηκε στις 29 Σεπτεμβρίου 1974, με τον καθοριστικό αγώνα δεύτερου γύρου ανάμεσα στον Εθνικό Πειραιώς και τον Ολυμπιακό Πειραιώς (4–3). Το πρωτάθλημα διεξάχθηκε σε 2 γύρους, με όλους τους αγώνες να πραγματοποιούνται στο Ολυμπιακό κολυμβητήριο Ζαππείου.

Πρωταθλητής αναδείχθηκε αήττητος για 20η φορά, 3η συνεχή και 24η φορά συνολικά ο Εθνικός Πειραιώς. Yποβιβάστηκαν ο Ν.Ο. Βόλου απευθείας και ο Ν.Α.Ο. Κέρκυρας μετά από αγώνα μπαράζ με τον Ν.Ο. Χίου.

## Τα πειραϊκά ντέρμπι

**[[Αρχείο:Five_blue_four_white_striped_flag.png|χωρίς-πλαίσιο|22x22εσ]]** Εθνικός Π.: Κώνστας, Θ. Καραλόγος **1**, Ιωσηφίδης, Σταθάκης **2**, Κουγεβετόπουλος, Κοντός, Ι. Καραλόγος, Τζαφόλιας

**[[Αρχείο:630px_seven_vertical_stripes_HEX-ED1C24_and_White.svg|22x22εσ|630px seven vertical stripes HEX-ED1C24 and White]]** Ολυμπιακός: Μίχαλος, Σαράντος, Η. Δαμάσκος, Π. Δαμάσκος, Τσιμίνος, Παληός **1**, Κοσκινάς

**[[Αρχείο:Five_blue_four_white_striped_flag.png|χωρίς-πλαίσιο|22x22εσ]]** Εθνικός Π.: Κώνστας, Θ. Καραλόγος **1**, Ιωσηφίδης **1**, Σταθάκης **1**, Κουγεβετόπουλος **1**, Κοντός, Ι. Καραλόγος, Τζαφόλιας, Σιταρένιος

**[[Αρχείο:630px_seven_vertical_stripes_HEX-ED1C24_and_White.svg|22x22εσ|630px seven vertical stripes HEX-ED1C24 and White]]** Ολυμπιακός: Μίχαλος, Σαράντος **1**, Η. Δαμάσκος, Π. Δαμάσκος, Τσιμίνος, Παληός **1**, Κοσκινάς, Βενάρδος, Καπράλος

## Τελική βαθμολογία

## Αποτελέσματα

## Παραπομπές


## Εξωτερικοί σύνδεσμοι - Πηγές
* Εφημερίδα «Ριζοσπάστης», 25/9/1974 σελίδα 7 efimeris.nlg.gr
* Εφημερίδα «Ριζοσπάστης», 26/9/1974 σελίδα 7 efimeris.nlg.gr
* Εφημερίδα «Ριζοσπάστης», 27/9/1974 σελίδα 7 efimeris.nlg.gr
* Εφημερίδα «Τα Νέα» 
* Εφημερίδα «Αθλητική Ηχώ»

1974
Κατηγορία:Υδατοσφαίριση το 1974
Τομ Τίλις

Ο **Τόμας Ρόλαντ Τίλις** (αγγλικά: *Thomas Roland Tillis*, 30 Αυγούστου 1960), είναι Αμερικανός πολιτικός, που υπηρετεί ως Γερουσιαστής των Ηνωμένων Πολιτειών για την πολιτεία της Βόρειας Καρολίνας, από τον Ιανουάριο του 2015. Είναι μέλος του Ρεπουμπλικανικού Κόμματος.

Προηγουμένως, υπηρέτησε ως Μέλος της πολιτειακής Βουλής των Αντιπροσώπων της Βόρειας Καρολίνας από την 98η περιφέρεια, από τον Ιανουάριο του 2007 έως τον Ιανουάριο του 2015. Από το 2011 έως το 2015, διατέλεσε ως Πρόεδρος της πολιτειακής Βουλής των Αντιπροσώπων της Βόρειας Καρολίνας.  

Εξελέγη πρώτη φορά στη Γερουσία των Ηνωμένων Πολιτειών, στις εκλογές του 2014, νικώντας την τότε εν ενεργεία Δημοκρατική Γερουσιαστή Κέι Χέιγκαν, με ποσοστό 48.8% έναντι 47.3% της Χέιγκαν. Επανεξελέγη οριακά, στις εκλογές του 2020, με ποσοστό 48.7% έναντι 46.9% του Δημοκρατικού ανθυποψήφιού του. 

## Βιογραφία
Ο Τομ Τίλις, γεννήθηκε τον Αύγουστο του 1960 στο Τζάκσονβιλ της Φλόριντα. Μεγάλωσε κυρίως, αρχικά στη Νέα Ορλεάνη της Λουιζιάνας, και στη συνέχεια στο Νάσβιλ του Τενεσί. 

Αποφοίτησε από το Λύκειο "Antioch High School" στο Νάσβιλ το 1978. Στη συνέχεια, παρακολούθησε μαθήματα στο Πολιτειακό Κοινοτικό Κολλέγιο της Τσαττανούγκα. Ύστερα, σπούδασε Διαχείριση Τεχνολογίας και Μάνατζμεντ στο Πανεπιστήμιο του Μέριλαντ, λαμβάνοντας πτυχίο (BS) το 1996. 

### Προσωπική ζωή
Διαμένει μόνιμα από το 1998 στην Βόρεια Καρολίνα. Ο Τομ και η σύζυγός του, Σούζαν είναι παντρεμένοι από το 1987, και έχουν αποκτήσει μαζί 2 παιδιά. Σήμερα διαμένουν στο Χάντερσβιλ της Βόρειας Καρολίνας. Είναι Ρωμαιοκαθολικός. 

Τον Μάρτιο του 2021, ανακοίνωσε ότι είχε καρκίνο του προστάτη, και υποβλήθηκε σε θεραπεία. 

## Παραπομπές


Κατηγορία:Γερουσιαστές των ΗΠΑ
Κατηγορία:Βόρεια Καρολίνα
Κατηγορία:Πολιτικοί του Ρεπουμπλικανικού Κόμματος (ΗΠΑ)
Κατηγορία:Αμερικανοί πολιτικοί
Μπερνάρ Γκομού

Ο **Μπερνάρ Γκομού** (*Bernard Gomou*, γεννημένος στις 8 Σεπτεμβρίου 1980) είναι διπλωμάτης και πολιτικός από τη Γουινέα και πρωθυπουργός από τις 17 Ιουλίου 2022, οπότε διορίστηκε στη θέση του Μοχάμεντ Μπεαβογκί, ο οποίος "έγινε μη διαθέσιμος για λόγους υγείας". έως τις 19 Φεβρουαρίου 2024.

## Βιογραφία
Προτού εισέλθει στην πολιτική,  ο Γκομού υπηρέτησε ως διευθυντής των Ασφαλειών Λαναλά από το 2017.

## Πολιτική σταδιοδρομία
Ο Γκομού διορίστηκε υπουργός Εμπορίου, Βιομηχανίας και Μικρομεσαίων Επιχειρήσεων στην μεταβατική κυβέρνηση του Μοχάμεντ Μπεαβογκί, στις 27 Οκτωβρίου 2021.

Λίγους μήνες μετά, το 2022, ο Μπεαβογκί δεν ήταν πια πρωθυπουργός λόγω υγείας και ανακοινώθηκε ο διορισμός του Γκομού ως πρωθυπουργού, από την κρατική τηλεόραση. 

## Παραπομπές


Κατηγορία:Πρωθυπουργοί της Γουινέας
Ερεβίδες

Οι **ερεβίδες** (επιστημονική-λατινική ονομασία *Erebidae*) είναι οικογένεια από νυχτοπεταλούδες, δηλαδή έντομα της υπεροικογένειας *[[Noctuoidea]]*. Οι ερεβίδες είναι μία από τις μεγαλύτερες οικογένειες λεπιδόπτερων όσον αφορά τον αριθμό ειδών, που μετά από σύγχρονες μοριακές φυλογενετικές έρευνες φθάνουν τις 24 χιλιάδες, και περιλαμβάνει μεγάλη ποικιλία εντόμων ως προς τη μορφή και το μέγεθος.

## Χαρακτηριστικά
Τα μεγέθη των ενηλίκων ερεβίδων ποικίλλουν από εκείνο της μεγαλύτερης νυχτοπεταλούδας ή σκόρου που υπάρχει («μαύρη μάγισσα», άνοιγμα πτερύγων 12,7 εκατοστών) μέχρι το εκείνο των μικρότερων μακρολεπιδόπτερων (είδη της υποοικογένειας υπενοδίνες, άνοιγμα πτερύγων 0,6 εκατοστό). Το χρώμα των ενήλικων εντόμων παρουσιάζει επίσης μεγάλη ποικιλία, από το πιο «μουντό» μέχρι αποχρώσεις παραλλαγής («καμουφλάζ») και ζωηρές αποχρώσεις (π.χ. στις αγαναΐνες και τις αρκτιίνες). Οι ερεβίδες ζουν σε όλες τις ηπείρους της Γης εκτός της Ανταρκτικής.

## Υποοικογένειες
* Αγαναΐνες (*Aganainae*)
* Ανοβίνες (*Anobinae*)
* Αρκτιίνες (*Arctiinae*)
* Βολετοβιίνες (*Boletobiinae*)
* Καλπίνες (*Calpinae*)
* Ερεβίνες (*Erebinae*)
* Ευλεπιδοτίνες (*Eulepidotinae*)
* Ερμινιίνες (*Herminiinae*)
* Υπενίνες (*Hypeninae*)
* Υπενοδίνες (*Hypenodinae*)
* Υποκαλίνες (*Hypocalinae*)
* Λυμαντριίνες (*Lymantriinae*)
* Παγγραπτίνες (*Pangraptinae*)
* Ριβουλίνες (*Rivulinae*)
* Σκωληκοκαμπίνες (*Scolecocampinae*)
* Σκολιοπτερυγίνες (*Scoliopteryginae*)
* Τινολιίνες (*Tinoliinae*)
* Τοξοκαμπίνες (*Toxocampinae*)

## Πηγές
* Zahiri, Reza, κ.ά.: «Molecular phylogenetics of Erebidae (Lepidoptera, Noctuoidea)», *Systematic Entomology*, τόμος 37 (έτος 2012), σσ. 102-124, doi:10.1111/j.1365-3113.2011.00607.x

## Εξωτερικοί σύνδεσμοι
* Οι ερεβίδες στα *[[Wikispecies]]*
* Οι ερεβίδες στον *BugGuide*

Ερεβιδες
Δυόμυξ

Η **δυόμυξ** ή **αλία** (επιστημονική-λατινική ονομασία *Dyomyx*) είναι γένος από νυχτοπεταλούδες (δηλαδή έντομα της υπεροικογένειας *[[Noctuoidea]]*). Το γένος αυτό ορίσθηκε για πρώτη φορά από τον Γάλλο εντομολόγο και δικηγόρο Ασίλ Γκενέ το 1852.

Οι πεταλούδες του γένους έχουν μέτριο μέγεθος και ζουν στη Νότια Ευρώπη. Οι εμπρόσθιες πτέρυγές τους είναι τριγωνικές στο σχήμα και φέρουν από 4 μαύρες κηλίδες.

## Είδη
Σήμερα αναγνωρίζονται γενικώς τα εξής 19 είδη ως υπαγόμενα στο γένος *Dyomyx*:

* *Dyomyx ancea*, Stoll, 1780
* *Dyomyx antigone*, Möschler, 1880 (*δυόμυξ η αντιγόνη*)
* *Dyomyx cimolia*, Guenée, 1852 (*δυόμυξ η κιμωλία*)
* *Dyomyx consequens*, Dyar
* *Dyomyx guenei*, Bar, 1876
* *Dyomyx inferior*, Herrich-Schäffer, 1869 (*δυόμυξ η κατωτέρα*)
* *Dyomyx juno*, Möschler, 1890
* *Dyomyx leucolepis*, Hampson, 1926 (*δυόμυξ η λευκολεπίς*)
* *Dyomyx lineata*, H. Druce, 1889
* *Dyomyx jonesi*, Schaus, 1898
* *Dyomyx megalops*, Guenée, 1852
* *Dyomyx obliquata*, Schaus, 1911
* *Dyomyx ocellata*, Walker, 1867
* *Dyomyx ora*, Dyar, 1914
* *Dyomyx placida*, Schaus, 1901
* *Dyomyx psectrocera*, Hampson, 1924
* *Dyomyx unicolora*, Hampson, 1926 (*δυόμυξ η μονόχρωμος*)
* *Dyomyx volcanica*, Schaus, 1898
* *Dyomyx zates*, H. Druce, 1898

## Παραπομπές


Δυομυξ
Μελανδρυΐδες

Οι **μελανδρυΐδες** (επιστημονική και λατινική ονομασία *Melandryidae*) είναι οικογένεια σκαθαριών, δηλαδή εντόμων που ανήκουν στην τάξη κολεόπτερα.

## Γένη
Σήμερα αναγνωρίζονται γενικώς 44 γένη που ανήκουν στην οικογένεια μελανδρυΐδες, τα εξής (περιλαμβάνουν συνολικώς περισσότερα από εκατό είδη):

* *[[Αβδήρα|Abdera]]*, Stephens, 1832
* *[[Abderina]]*, Seidlitz, 1898
* *Allopterus*, Broun, 1883
* *Amblyctis*, Leconte, 1879
* *[[Anisoxya]]*, Mulsant, 1856
* *Archaeoxylita*, Nikitskij, 1977
* *Archaeserropalpus*, Nikitsky, 2002
* *Argyrabdera*, Sahlberg, 1913
* *Axylita*, Broun, 1914
* *Cicindelopsis*, Cockerell, 1920
* *[[Conopalpus]]*, Gyllenhal, 1810
* *Ctenoplectron*, Redtenbacher, [1868]
* *Cuphosis*, Champion, 1889
* *[[Dircaea]]*, Fabricius, 1798
* *Dircaeomorpha*, Fairmaire, 1896
* *Dolotarsus*, Jacquelin du Val, 1863
* *Electroabdera*, Alekseev, 2014
* *[[Emmesa]]*, Newman, 1838
* *Enchodes*, Leconte, 1866
* *Eucinetomorphus*, Perris, 1875
* *[[Hypulus]]*, Paykull, 1798
* *Lederia*, Reitter, 1880
* *Marolia*, Mulsant, 1856
* *Mecorchesia*, Broun, 1914
* *[[Melandrya]]*, Fabricius, 1801
* *Microscapha*, LeConte, 1866
* *Microtonus*, LeConte, 1862
* *Neogonus*, Hampe, 1873
* *Nipponomarolia*, Miyatake, 1982
* *[[Orchesia]]*, Latreille, 1807
* *[[Osphya]]*, Illiger, 1807
* *Phloeotrinus*, Nikitsky, 1989
* *[[Phloiotrya]]*, Stephens, 1832
* *[[Phryganophilus]]*, C.R.Sahlberg, 1834
* *[[Prothalpia]]*, LeConte, 1862
* *Pseudohallomenus*, Nikitsky, 1977
* *Rushia*, Forel, 1893
* *Scotochroa*, Leconte, 1874
* *Scotochroides*, Mank, 1939
* *[[Serropalpus]]*, Hellenius, 1786
* *Spilotus*, LeConte, 1862
* *Symphora*, Leconte, 1866
* *Wanachia*
* *[[Xylita]]*, Paykull, 1798
* *[[Zilora]]*, Mulsant, 1856

Εκτός αυτών των ζώντων σήμερα γενών, το γένος περιλαμβάνει και δύο εξαφανισμένα προϊστορικά γένη, τα *Archaeoserropalpus* και *Pseudocuphosis* (Nikitsky, 2002).

## Παραπομπές

## Εξωτερικοί σύνδεσμοι
* Οι μελανδρυΐδες στα *[[Wikispecies]]*
* Οι μελανδρυΐδες στο *Nomen.at*
Όσιος Λουκάς ο Στειριώτης

Ο **Άγιος Λουκάς ο Στειριώτης** (896 - 953) ήταν  Έλληνας μοναχός, άγιος, κτήτορας της ομώνυμης μονής, στην οποία ασκήτεψε. Μετά το  θάνατό του και συγκεκριμένα το 962 ανώνυμος μαθητής του συνέγγραψε το βίο του οσίου, ο οποίος αποτελεί σημαντική πηγή πληροφοριών για τον όσιο αλλά και το μοναστήρι.  
## Παραπομπές


Κατηγορία:Άγιοι της Ορθόδοξης Εκκλησίας
Κατηγορία:Χριστιανοί άγιοι του 10ου αιώνα
Κατηγορία:Ιστορία της Αττικής
Πάουλ Άλερ

Ο **Πάουλ Άλερ** (γερμ. *Paul Aler*, 9 Νοεμβρίου 16562 Μαΐου 1727) ήταν Γερμανός λουξεμβουργιανής καταγωγής φιλόσοφος, παιδαγωγός και θεατρικός συγγραφέας έμμετρων έργων (τραγωδιών).

Ο Άλερ γεννήθηκε στο Σαιν Βιτ, που σήμερα ανήκει στο Βέλγιο, και σε ηλικία 20 ετών έγινε Ιησουίτης. Κατόπιν διορίσθηκε ως διδάσκων στο ιστορικό γυμνάσιο «Collegium Tricoronatum» της Κολωνίας, που τότε ανήκε στους Ιησουίτες, ενώ από το 1713 αναφέρεται ως καθηγητής της Φιλοσοφίας και της Ηθικής Θεολογίας στο Πανεπιστήμιο της Τριρ.

Υπήρξε πρωτοπόρος στη χρήση του σχολικού θεάτρου για διδακτικούς και ηθικοπλαστικούς σκοπούς. Ο Άλερ ίδρυσε θέατρα στα ιδρύματα που δίδαξε και συνέγραψε διδακτικές τραγωδίες τόσο στη λατινική όσο και στη γερμανική γλώσσα, με αντιπροσωπευτική την *Ansberta Sive Amor Conjugalis*. Εκτός από δραματική ποίηση, έγραψε και πολλά συγγράμματα, από τα οποία το γνωστότερο και σημαντικότερο είναι μια λατινική μετρική σε μορφή λεξικού με τίτλο *Gradus ad Parnassum* (= «Σκάλα προς τον Παρνασσό»). Το βιβλίο αυτό γνώρισε πολλές εκδόσεις στη Γερμανία και σε άλλες χώρες, και έγινε τόσο πολύ γνωστό, ώστε ο τίτλος του έφθασε να σημαίνει διεθνώς κάθε παρόμοιο σύγγραμμα.

## Πηγές
* Το λήμμα «Άλερ Παύλος» στη *Νέα Ελληνική Εγκυκλοπαίδεια* «Χάρη Πάτση», τόμος 4, σελ. 126
* Το αντίστοιχο λήμμα στην *[[Allgemeine Deutsche Biographie]]*, τόμ. 1, εκδ. Duncker & Humblot, Λειψία 1875, σελ. 335

## Εξωτερικοί σύνδεσμοι
* Wilhelm Kratz: Το λήμμα «Aler, Paul» στη *[[Neue Deutsche Biographie]]*, τόμ. 1, εκδ. Duncker & Humblot, Βερολίνο 1953, ISBN 3-428-00182-6, σελ. 191 (στη γερμανική)
* Ο Άλερ στο *richardwolf.de* (στη γερμανική)

## Παραπομπές


Κατηγορία:Γερμανοί φιλόσοφοι
Κατηγορία:Λουξεμβούργιοι συγγραφείς
Κατηγορία:Γερμανοί ποιητές
Κατηγορία:Γερμανοί θεατρικοί συγγραφείς
Κατηγορία:Ιησουίτες
Γιόχαν Μπάπτιστ Άλτσογκ

Ο **Γιόχαν Μπάπτιστ Άλτσογκ** (γερμ. *Johann Baptist Alzog*, 8 Ιουνίου 1808 – 1 Μαρτίου 1878) ήταν Γερμανός Ρωμαιοκαθολικός θεολόγος και εκκλησιαστικός ιστορικός.

## Βιογραφικά στοιχεία
Ο Άλτσογκ γεννήθηκε στο Οχλάου της Σιλεσίας, τη σημερινή πόλη Οουάβα της Πολωνίας. Σπούδασε στα πανεπιστήμια του Μπρεσλάου και της Βόννης, και το 1834 χειροτονήθηκε ιερέας στην Κολωνία.

Το 1835 αποδέχθηκε τις έδρες της Ερμηνευτικής και της Εκκλησιαστικής Ιστορίας στη θεολογική σχολή του Πόζεν (του σημερινού Πόζναν). Υπερασπίσθηκε με σθένος τον αρχιεπίσκοπο της πόλεως αυτής Μάρτιν φον Ντούνιν κατά τον διωγμό του τελευταίου από την κυβέρνηση της Πρωσίας. Αργότερα έγινε καθηγητής στο Χίλντεσχαϊμ (1845) και το 1853 διορίσθηκε καθηγητής στην έδρα της Εκκλησιαστικής Ιστορίας στο Πανεπιστήμιο του Φράιμπουργκ και το ίδιο έτος έγινε εκκλησιαστικός σύμβουλος (*geistlicher Rat*). Παρέμεινε σε αυτή τη θέση μέχρι τον θάνατό του στο Φράιμπουργκ, σε ηλικία 69 ετών.

Μαζί με τον Ίγκνατς φον Νταίλινγκερ, ο Άλτσογκ διεδραμάτισε σημαντικό ρόλο στη σύγκληση της περίφημης συνόδου Ρωμαιοκαθολικών λογίων στο Μόναχο το 1863. Επίσης έλαβε μέρος, μαζί με τους επισκόπους Χέφελε και Χάζεμπεργκ, στην προετοιμασία της Πρώτης Συνόδου του Βατικανού, όπου έλαβε μέρος στην επιτροπή περί δογμάτων και ψήφισε υπέρ του δόγματος του Αλάθητου του Πάπα, αλλά κατά της άμεσης υιοθετήσεώς του.

## Το έργο του
Η φήμη του Άλτσογκ ως συγγραφέως οφείλεται κυρίως στο *Handbuch der Universal-Kirchengeschichte* (= «Εγχειρίδιον της Ιστορίας της Παγκοσμίου Εκκλησίας», Mainz 1841), που επανεκδίδεται συχνά κάτω από διάφορους τίτλους. Βασίζεται στο έργο του Γιόχαν Άνταμ Μέλερ, μεταφράσθηκε σε αρκετές γλώσσες και έγινε γενικώς αποδεκτό ως η καλύτερη έκθεση των ρωμαιοκαθολικών απόψεων, αντίστοιχη με το προτεσταντικό εγχειρίδιο του Καρλ Χάζε.

Σημαντικό έργο του Άλτσογκ, αν και ξεπερασμένο σήμερα, ήταν και η *Πατρολογία* του (*Grundriss der Patrologie*), που γνώρισε 4 εκδόσεις (1866-1888), όπως και η επιμελημένη έκδοση της *Απολογητικού λόγου* του Γρηγορίου Ναζιανζηνού. Συνεισέφερε επίσης τακτικά σε περιοδικές εκδόσεις. Πέρα από πολλά μικρότερα κείμενα επί εκκλησιαστικών θεμάτων και της συνεργασίας του στο μεγάλο εκκλησιαστικό λεξικό (*Kirchenlexicon*) των Βέτσερ (*Heinrich Joseph Wetzer*) και Βέλτε (*Benedict Welte*), ο Άλτσογκ συνέγραψε και μια πραγματεία στη λατινική γλώσσα (1857) με θέμα τη σχέση των ελληνικών και λατινικών σπουδών με τη χριστιανική θεολογία, καθώς και το πολύτιμο έργο *Die deutschen Plenarien im 15 und zu Anfang des 16 Jahrhunderts* (Freiburg 1874).

## Παραπομπές


Κατηγορία:Γερμανοί θεολόγοι
Κατηγορία:Γερμανικός Ρωμαιοκαθολικός κλήρος
Κατηγορία:Απόφοιτοι του Πανεπιστημίου της Βόννης
Κατηγορία:Γερμανοί πανεπιστημιακοί
Φρανσουά-Πωλ Αλιμπέρ

Ο **Φρανσουά-Πωλ Αλιμπέρ** (γαλλ. *François-Paul Alibert*, 5 Μαρτίου1873 23 Ιουνίου 1953) ήταν Γάλλος ποιητής και δημοσιογράφος. Γεννήθηκε και πέθανε στην πόλη Καρκασσόν της νοτιοδυτικής Γαλλίας, όπου και έζησε όλη του τη ζωή, όντας υπάλληλος στο δημαρχείο της πόλεως.

Το έργο του Αλιμπέρ είναι διαποτισμένο από το πνεύμα της κλασικής αρχαιότητας, ελληνικής και ρωμαϊκής, στα ίχνη των Ζαν Μορεάς και Πωλ Βαλερύ. Ωστόσο αλληλογραφούσε και με τον Αντρέ Ζιντ. Μεταξύ των ποιητικών συλλογών του ξεχωρίζουν οι εξής:

* *L'Arbre qui saigne: poèmes* (αποδόθηκε στην ελληνική ως «ο φλεγόμενος θάμνος»), Carcassonne 1907
* *Odes* (= «Ωδές»), Παρίσι 1922
* *Élégies romaines* (= «Ρωμαϊκές ελεγείες»), Παρίσι 1923
* *Épigrammes* (= «Επιγράμματα»), 1932
* *Nouvelles Épigrammes* (= «Νέα επιγράμματα»), 1937

Επίσης δημοσίευσε ένα «σατυρικό δράμα σε τρεις πράξεις και έναν πρόλογο», το *Marsyas, ou la Justice d'Apollon* (= «Μαρσύας ή η δικαιοσύνη του Απόλλωνος», 1922). Αρθρογραφούσε στην επιθεώρηση *Revue critique des idées et des livres*, ενώ μαζί με τους φίλους του Ζοέ Μπουσκέ, Φερντινάν Αλκυέ, Κλωντ-Λουί Εστέβ και René/Renat Nelli (οξιτανική προφορά «Ρενάντ Νέλι»), ίδρυσαν το 1928 το περιοδικό *Chantiers*. 

## Πηγές
* Jean Rousselot: *Dictionnaire de la poesie francaise contemporaine*, έκδ. Librairie Larousse, Παρίσι 1968
* Το λήμμα «Αλιμπέρ Φραγκίσκος Παύλος» στη *Νέα Ελληνική Εγκυκλοπαίδεια* «Χάρη Πάτση», τόμος 4, σσ. 293-294

## Παραπομπές


Κατηγορία:Γάλλοι ποιητές
Κατηγορία:Γάλλοι δημοσιογράφοι
Σπυρίδων Αλιμπέρτης

Ο **Σπυρίδων (Σπύρος) Αλιμπέρτης** του Ιωάννη (1886-1964) ήταν Έλληνας μαθηματικός, στρατιωτικός και κριτικός της λογοτεχνίας, που γεννήθηκε στο Βουκουρέστι.

Ο Αλιμπέρτης ήταν γιος της πρωτοπόρου παιδαγωγού Σωτηρίας Αλιμπέρτη και εγκαταστάθηκε με την οικογένειά του στην Αθήνα το 1893. Απασχολήθηκε ως επιμελητής στο Εθνικό Αστεροσκοπείο Αθηνών από το 1909 μέχρι το 1915. Στο ενδιάμεσο, κατατάχθηκε στον Ελληνικό Στρατό κατά τον Α’ Βαλκανικό Πόλεμο και υπηρέτησε ως υπασπιστής του συνταγματάρχη του Πυροβολικού Κλεομένη Κλεομένους, διοικητή της 7ης Μεραρχίας, που ήταν θείος του (αδελφός της μητέρας του). Στη Μεραρχία του Κλεομένους είχε δοθεί διαταγή να προελάσει στη Θεσσαλονίκη λίγο πριν από την τελική συμφωνία παραδόσεως της πόλεως.

Μετά την απελευθέρωση της Θεσσαλονίκης, ο Σπύρος Αλιμπέρτης παρέμεινε στην πόλη επί ένα έτος, υπηρετώντας στο Φρουραρχείο. Τότε γνώρισε και ερωτεύθηκε την Αλίνε, κόρη του σημαντικού Εβραίου επιχειρηματία Dino Fernandez Diaz (1867-1943). Επίσης είχε ήδη γνωρίσει στον στρατό τον νεαρό τότε αρχιτέκτονα Δημήτρη Πικιώνη, με τον οποίο κατόπιν αλληλογραφούσε. Ο Αλιμπέρτης πήρε την Αλίνε και διέφυγαν με πλοίο στην Αθήνα, όπου και παντρεύτηκαν στις 13 (26 με το νέο ημερολόγιο) Απριλίου 1914, αφού πρώτα η Αλίνε ασπάσθηκε τον Χριστιανισμό.

Το 1915 ο Αλιμπέρτης παραιτήθηκε απο το Αστεροσκοπείο και επέστρεψε στο στράτευμα ως υπολοχαγός του Πυροβολικού. Αργότερα συνίδρυσε μαζί με τους Φώτο Πολίτη και Γ. Αποστολάκη το περιοδικό *Κριτική και ποίησις*. Εκτός των άλλων, ο Αλιμπέρτης δημοσίευσε και κριτικές μελέτες για το έργο του Ιακώβου Πολυλά.

## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 4, σελ. 294

## Βιβλιογραφία
* Μαρία Πλαστήρα-Βαλκάνου: *Το χρονικό μιας εκούσιας απαγωγής: Aline Fernandez Diaz – Σπύρος Αλιμπέρτης, Θεσσαλονίκη 1914*, Εκδ. University Studio Press, Θεσσαλονίκη 2022, ISBN 978-960-12-2567-8

Κατηγορία:Έλληνες μαθηματικοί
Κατηγορία:Έλληνες λογοτέχνες
Κατηγορία:Νεοέλληνες λογοτέχνες
Κατηγορία:Έλληνες συγγραφείς του 20ού αιώνα
Κυβέρνηση Λιζ Τρας

Η **Κυβέρνηση της Λιζ Τρας** (αγγλικά: *Liz Truss ministry*) σχηματίστηκε στις 6 Σεπτεμβρίου 2022, όταν η Βασίλισσα Ελισάβετ Β΄ έδωσε εντολή σχηματισμού νέας κυβέρνησης, στη νέα ηγέτη του Συντηρητικού Κόμματος και επόμενη πρωθυπουργό, Λιζ Τρας, ύστερα από την παραίτηση του πρωθυπουργού Μπόρις Τζόνσον και της Κυβέρνησής του. 

Ο Μπόρις Τζόνσον, είχε ανακοινώσει στις 7 Ιουλίου 2022, την παραίτησή του, τόσο από την πρωθυπουργία του Ηνωμένου Βασιλείου, όσο και από την ηγεσία του Συντηρητικού Κόμματος. Η Λιζ Τρας, εξελέγη ως διάδοχος του Τζόνσον, στις 5 Σεπτεμβρίου 2022.  

Η Κυβέρνηση Τρας, σχηματίστηκε από το 58ο Κοινοβούλιο του Ηνωμένου Βασιλείου, ως *[[Κυβέρνηση πλειοψηφίας]] (αυτοδύναμη)* του Συντηρητικού Κόμματος.

## Σημαντικά γεγονότα

* *5 Σεπτεμβρίου 2022*: Ύστερα από την Εκλογή Ηγέτη του Συντηρητικού Κόμματος του 2022, η Υπουργός Εξωτερικών Λιζ Τρας, αναδείχθηκε νικήτρια της διαδικασίας και νέα Ηγέτης του Συντηρητικού Κόμματος, με ποσοστό 57.4% έναντι 42.6% του εσωκομματικού της αντιπάλου και πρώην Υπουργού Οικονομικών Ρίσι Σούνακ. 
* *6 Σεπτεμβρίου 2022*: Η νέα Ηγέτης των Συντηρητικών Λιζ Τρας, ταξίδεψε μέχρι το Κάστρο Μπαλμόραλ της Σκωτίας, προκειμένου να συναντήσει την Βασίλισσα Ελισάβετ Β΄ και να ορκιστεί και να διοριστεί ως η νέα Πρωθυπουργός της χώρας. 
* *8 Σεπτεμβρίου 2022*: Η Βασίλισσα Ελισάβετ Β΄ πεθαίνει στο Κάστρο Μπαλμόραλ, σε ηλικία 96 ετών και ο *Πρίγκιπας της Ουαλίας Κάρολος*, γίνεται Κάρολος Γ΄ του Ηνωμένου Βασιλείου. Η Λιζ Τρας, γίνεται η πρώτη Πρωθυπουργός εδώ και 70 χρόνια που θα υπηρετήσει κάτω από δύο μονάρχες. Επίσης, γίνεται η πρώτη γυναίκα που θα υπηρετήσει κάτω από Βασιλιά. 
* *14 Οκτωβρίου 2022*: Εν μέσω αντιδράσεων για την δημοσιονομική και φορολογική πολιτική, ο Καγκελάριος του Θησαυροφυλακίου Κουάζι Κουαρτένγκ, αποπέμπεται από το αξίωμά του, και καθίσταται ως ο Καγκελάριος με την δεύτερη συντομότερη θητεία στην ιστορία (38 ημέρες). 
* *20 Οκτωβρίου 2022*: Η πρωθυπουργός Λιζ Τρας, ανακοινώνει την παραιτήσή της από την πρωθυπουργία του Ηνωμένου Βασιλείου και από την ηγεσία του Συντηρητικού Κόμματος, και καθίσταται ως η Πρωθυπουργός με την συντομότερη θητεία στην ιστορία της χώρας. 

## Υπουργικό Συμβούλιο

### Διατελέσαντες Υπουργοί
* *[[Κουάζι Κουαρτένγκ]], υπηρέτησε ως [[Καγκελάριος του Θησαυροφυλακίου του Ηνωμένου Βασιλείου|Καγκελάριος του Θησαυροφυλακίου]] από τις 6 Σεπτεμβρίου 2022 έως τις 14 Οκτωβρίου 2022. Αποπέμφθηκε από το αξίωμα και αντικαταστάθηκε από τον πρώην Υπουργό Εξωτερικών [[Τζέρεμι Χαντ (πολιτικός)|Τζέρεμι Χαντ]].* 
* *[[Σουέλα Μπρέιβερμαν]], υπηρέτησε ως [[Γραμματέας του Κράτους επί των Εσωτερικών του Ηνωμένου Βασιλείου|Γραμματέας του Κράτους επί των Εσωτερικών]] (Υπουργός Εσωτερικών) από τις 6 Σεπτεμβρίου 2022 έως τις 19 Οκτωβρίου 2022. Παραιτήθηκε από το αξίωμα και αντικαταστάθηκε από τον πρώην Υπουργό Μεταφορών [[Γκραντ Σαπς]]*.

## Παραπομπές


Τρας
Αμπντουλάγιε Μαϊγκά

Ο Αντισυνταγματάρχης **Αμπντουλάγιε Μαϊγκά** (*Abdoulaye Maïga*, γεννημένος στις 12 Μαΐου 1981) είναι  αξιωματικός του στρατού του Μάλι, ο οποίος διορίστηκε μεταβατικόςπρωθυπουργός στις 21 Αυγούστου 2022 και υπηρέτησε έως τις 5 Δεκεμβρίου 2022 και ξανά από τις 21 Νοεμβρίου 2024. 

Ο Μαϊγκά είναι αντισυνταγματάρχης  στην Εθνική Χωροφυλακή του Μάλι [<sup>[Fr]</sup>](https://el.wikipedia.org/wiki/:fr:Gendarmerie_nationale_malienne),  η οποία είναι μια στρατιωτική δύναμη με καθήκοντα επιβολής του νόμου μεταξύ του άμαχου πληθυσμού και είναι μέρος των ενόπλων δυνάμεων του Μάλι . Σπούδασε διπλωματία και διεθνές δίκαιο στο Αλγέρι.  Επίσης, ακολούθησε σπουδές στην αμυντική πολιτική  και στη διεθνή ασφάλεια στο Παρίσι  και «κατέχει διδακτορικό στη Διεθνή Ασφάλεια και Άμυνα από το Πανεπιστήμιο Ζαμ Νουλέν Λιόν 3 της Διδακτορικής Σχολής Νομικής «ED 492».  Σπούδασε επίσης στα  ανθρώπινα δικαιώματα και ανθρωπιστικό δίκαιο στο σημερινό Πανεπιστήμιο Παρί-Σακλαί στο Εβρί.  Ξεκίνησε διδακτορικό στο επιχειρηματικό δίκαιο.  Έγραψε μια διατριβή με θέμα «την αξιοπιστία της ECOWAS» για τη διασφάλιση της ειρήνης και της ασφάλειας. 

Έχει εργαστεί στη Διεύθυνση Έγκαιρης Προειδοποίησης για την Πρόληψη της Τρομοκρατίας στην Οικονομική Κοινότητα των Κρατών της Δυτικής Αφρικής (ECOWAS).  Εργάστηκε ως αστυνομικός για τη MONUSCO (μέρος της αποστολής των Ηνωμένων Εθνών στη Λαϊκή Δημοκρατία του Κονγκό). 

Ο Μαϊγκά δεν ήταν μέρος της ομάδας αξιωματικών, οι οποίοι με επικεφαλής τον συνταγματάρχη Ασιμί Γκοϊτά κατέλαβαν την εξουσία στο πραξικόπημα του Μάλι τον Αύγουστο του 2020.   Ωστόσο, θεωρείται προσκείμενος στον συνταγματάρχη Γκοϊτά και έγινε «η φωνή της πολιτικής ρήξης με τη Γαλλία και τους συμμάχους της» μετά το πραξικόπημα του Μάλι του 2021.  Τον Ιούνιο του 2021 διορίστηκε υπουργός Εδαφικής Διοίκησης και Αποκέντρωσης  και την 1η Δεκεμβρίου 2021 διορίστηκε επίσης εκπρόσωπος Τύπου της κυβέρνησης.   

## Παραπομπές


Κατηγορία:Πρωθυπουργοί του Μάλι
Κατηγορία:Ηγέτες εν ενεργεία
SMS Niobe (1849)

Η **SMS&nbsp;''Niobe*** ήταν [[φρεγάτα]] [[κλάση πλοίου|κλάσης]] *Diamond* η οποία ναυπηγήθηκε την δεκαετία του 1840 για το [[Βασιλικό Ναυτικό (Ηνωμένο Βασίλειο)|Βασιλικό Ναυτικό]] αλλά δεν εντάχθηκε σε υπηρεσία με αυτό. Πωλήθηκε το 1862 στην [[Πρωσία]] και χρησιμοποιήθηκε ως [[εκπαιδευτικό πλοίο]] μέχρι τον παροπλισμό της το 1890. Διαλύθηκε το 1919.

== Περιγραφή ==
Επρόκειτο για τρικάταρτη φρεγάτα τα ιστία της οποίας είχαν συνολική επιφάνεια 1650&nbsp;m<sup>2</sup>. Η μέγιστη ταχύτητα πλεύσης ανέρχονταν σε 14&nbsp;[[Κόμβος|kn]]. Θεωρούνταν εξαιρετικά ευέλικτη παρόλο που υπήρχαν ζητήματα [[προνευστασμός|προνευστασμού]]. Παρόλο που αρχικά προοριζόταν να έχει πλήρωμα 240 ατόμων, σε γερμανική υπηρεσία ο αριθμός αυτός έφθανε τους 34 αξιωματικούς και 316 ναύτες. Το μήκος της στο κατάστρωμα των πυροβόλων έφθανε τα 42,7&nbsp;m και το πλάτος της τα 12,8&nbsp;m. Το [[εκτόπισμα|εκτόπισμά]] της έφτανε τους 1590&nbsp;LT (1620&nbsp;t).

== Επιχειρησιακή ιστορία ==
Η ναυπήγησή της ξεκίνησε στο [[Ντέβονπορτ]] στις 18&nbsp;Σεπτεμβρίου 1849. Οι εργασίες ολοκληρώθηκαν στις 5&nbsp;Οκτωβρίου όμως το πλοίο δεν εντάχθηκε σε υπηρεσία με το Βασιλικό Ναυτικό. Εν τέλει πωλήθηκε στην Πρωσία στις 9&nbsp;Ιουλίου 1862 για £15,892 και χρησιμοποιήθηκε ως εκπαιδευτικό πλοίο. Το 1865 κυβερνήτης της ήταν ο μελλοντικός [[ναύαρχος]] [[Καρλ Φέρντιναντ Μπατς]] (Carl Ferdinand Batsch) ενώ ανάμεσα στους ναυτικούς δοκίμους που εκπαιδεύτηκαν σε αυτήν συγκαταλέγονται επτά ακόμη μετέπειτα ναύαρχοι, συγκεκριμένα οι [[Άλφρεντ φον Τίρπιτς]] (Alfred von Tirpitz), [[Βίλχελμ Μπύχσελ]] (Wilhelm Büchsel), [[Όσκαρ Κλάουζα]] (Oscar Klausa), [[Ίβαν Όλντεκοπ]] (Iwan Oldekop), [[Ότο φον Ντίντεριχς]] (Otto von Diederichs), [[Ρίχαρντ Γκάισλερ]] (Richard Geissler) και [[Όσκαρ Μπέτερς]] (Oscar Boeters). 

Τη περίοδο 30&nbsp;Σεπτεμβρίου 1865 - 15&nbsp;Μαΐου 1866 η *Niobe* πραγματοποίησε από κοινού με το [[Βρίκιον|μπρίκι]] [[SMS Rover|SMS *Rover*]] επισκέψεις σε [[Πλίμουθ]], [[Μαδέρα]], [[Πράσινο Ακρωτήριο]], [[Κάδιθ]] και [[Λισαβόνα]]. Αφού υπηρέτησε με όλα τα ναυτικά του υπό διαμόρφωση γερμανικού κράτους, παροπλίστηκε στις 18&nbsp;Νοεμβρίου 1890 στο [[Κίελο]] και διαλύθηκε το 1919, μετά το τέλος του [[ΑΠΠ|Α΄ Παγκοσμίου Πολέμου]]. Το [[ακρόπρωρο]] της σώζεται μέχρι σήμερα και φυλάσσεται στη [[Ναυτική Ακαδημία Μύρβικ]] ([[γερμανικά|γερμ]]. *Marineschule Mürwik'').

## Παραπομπές


## Πηγές
* 
* 
* 
* 

## Εξωτερικοί σύνδεσμοι
* 

Κατηγορία:Φρεγάτες
Εράρ Αμπραάμ

Ο **Εράρ Αμπραάμ** (*Hérard Abraham*, 28 Ιουλίου 1940 – 24 Αυγούστου 2022) ήταν στρατιωτικός και πολιτικός από την Αϊτή που υπηρέτησε ως υπηρεσιακός Πρόεδρος της Αϊτής το 1990, συντελώντας κυρίως στη μετάβαση στη δημοκρατία. Υπηρέτησε νωρίτερα ως υπουργός.

## Βιογραφία
Ο  Αμπραάμ γεννήθηκε στο Πορτ-ο-Πρενς στις 28 Ιουλίου 1940. Κατατάχθηκε στον στρατό της Αϊτής ως νέος και ανήλθε στο βαθμό του αντιστράτηγου. Ο Αμπραάμ έγινε ένα από τα λίγα στρατιωτικά μέλη στον στενό κύκλο του προέδρου Ζαν Κλοντ Ντιβαλιέ. Υποστήριξε το πραξικόπημα του 1986 εναντίον του τελευταίου. Επί ηγεσίας του Ανρί Ναμφί, υπηρέτησε ως υπουργός Εσωτερικών και Εθνικής Άμυνας από τις 7 Φεβρουαρίου έως τις 24 Μαρτίου 1986, υπουργός Πληροφοριών και Συντονισμού από τις 24 Μαρτίου 1986 έως τον Ιανουάριο 1987 και υπουργός Εξωτερικών από τις 20 Ιουνίου έως τις 18 Σεπτεμβρίου 1988.

Έγινε υπηρεσιακός πρόεδρος της Αϊτής στις 10 Μαρτίου 1990 έπειτα  από διαδηλώσεις στους δρόμους που ανάγκασαν τον πρόεδρο Προσπέρ Αβρίλ να εξοριστεί. Εγκατέλειψε την εξουσία τρεις ημέρες αργότερα, και έγινε ο μόνος στρατιωτικός ηγέτης στην Αϊτή κατά τη διάρκεια του εικοστού αιώνα που εγκατέλειψε την εξουσία οικειοθελώς. Ο Αμπραάμ βοήθησε στην εξασφάλιση των γενικών εκλογών της Αϊτής του 1990–91 . Τον Ιανουάριο του 1991 βοήθησε σατην καταστολή της απόπειρας πραξικοπήματος από τον Ροζέ Λαφοντάν . Τον Ιούλιο του 1991 αναγκάστηκε να αποσυρθεί από τον στρατό από τον πρόσφατα εκλεγμένο πρόεδρο Ζαν Μπερτράν Αριστίντ και μετακόμισε στις Ηνωμένες Πολιτείες. Εγκαταστάθηκε στο Μαϊάμι της Φλόριντα και αποσύρθηκε στην αφάνεια.

Μετά το πραξικόπημα της Αϊτής του 2004 που ανάγκασε τον Αριστίντ να παραιτηθεί, ο Αμπραάμ ήταν ένας από τους διεκδικητές για τη θέση του πρωθυπουργού της Αϊτής. Ωστόσο ο φίλος του, Ζεράρ Λατορτί, επιλέχθηκε στο τέλος από το Συμβούλιο των Σοφών και διόρισε τον Αμπραάμ ως υπουργό στο υπουργικό του συμβούλιο. Ο Αμπραάμ ορκίστηκε υπουργός Εσωτερικών και Εθνικής Ασφάλειας στις 17 Μαρτίου 2004. Αργότερα διετέλεσε υπουργός Εξωτερικών από τις 28 Ιανουαρίου 2005 έως τις 9 Ιουνίου 2006 

Στις 7 Οκτωβρίου 2019, εν μέσω πανεθνικών διαδηλώσεων για την παραίτηση του προέδρου της Αϊτής Ζοβενέλ Μοΐζ, ο απόστρατος αντιστράτηγος έγραψε μια ανοιχτή επιστολή εκφράζοντας τη λύπη του για την κατάσταση. Κάλεσε τους πολιτικούς ηγέτες να επιδείξουν στοχαστικότητα και υπομονή για ένα ψήφισμα, ώστε η χώρα να μην μπορεί ποτέ ξανά να αποκαλείται «καταβρομισμένος τόπος» (αγγλικά με τον εξαιρετικά υβριστικό και χυδαιολογικό όρο: "shit hole"), αναφερόμενος στη φρασεολογία που αποδίδεται στον πρόεδρο των ΗΠΑ Ντόναλντ Τραμπ.

Το 2020 ο πρόεδρος Ζοβενέλ Μοΐζ διόρισε τον Αμπραάμ σε μια πενταμελή επιτροπή για την κατάρτιση ενός νέου Συντάγματος της Αϊτής . Άρχισε να υποφέρει από όγκο στον εγκέφαλο πριν το θάνατό του και πέθανε σε ηλικία 82 ετών στις 24 Αυγούστου 2022 στο σπίτι του στο Φερμάτ.

## Παραπομπές


Κατηγορία:Πρόεδροι της Αϊτής
Κράνμπερι

Τα **βακκίνια** ή **κράνμπερι** () είναι φρούτο το οποίο ανήκει στην ομάδα των μουροειδών. Η ποικιλία Vaccinium oxycoccos καλλιεργείται στην κεντρική και βόρεια Ευρώπη, ενώ η ποικιλία Vaccinium macrocarpon καλλιεργείται σε όλες τις βόρειες Ηνωμένες Πολιτείες, τον Καναδά και τη Χιλή. Σε ορισμένες πηγές η ποικιλία *oxycoccus* θεωρείται ξεχωριστό γένος από μόνο του. Τα κράνμπερι μπορούν να εντοπιστούν και σε όξινους βάλτους σε όλες τις ψυχρότερες περιοχές του βόρειου ημισφαιρίου.

## Περιγραφή
Τα κράνμπερι είναι χαμηλοί θάμνοι που το μάκρος τους δεν ξεπερνάει τα δύο μέτρα και το ύψος του δεν ξεπερνά τα είκοσι εκατοστά. Επίσης έχουν λεπτούς, συρματώδεις μίσχους και μικρά αειθαλή φύλλα. Τα άνθη των κράνμπερι έχουν σκούρο ροζ χρώμα. Έχουν πολύ διακριτά πέταλα, αφήνοντας τους στήμονες πλήρως εκτεθειμένους και στραμμένους προς τα εμπρός. Οι μέλισσες εκμεταλλεύονται τα άνθη των κράνμπερι. Ο καρπός του αποτελείται ένα μούρο που έχει μεγαλύτερο μέγεθος από τα φύλλα του φυτού. Αρχικά ο καρπός του είναι πράσινος αλλά όταν ωριμάσει αποκτά ένα κόκκινο χρώμα. Το μούρο του καρπού είναι βρώσιμο αλλά η γεύση του είναι αρκετά όξινη σε βαθμό που ξεπερνά την γλυκύτητά του.

## Παραγωγή και χρήσεις
Το 2020, οι Ηνωμένες Πολιτείες, ο Καναδάς και η Χιλή αποτελούσαν το 97% της παγκόσμιας παραγωγής κράνμπερι.

Τα περισσότερα κράνμπερι χρησιμοποιούνται συνήθως για να φτιαχτούν χυμοί, σάλτσες, μαρμελάδες και γλυκά αποξηραμένα κράνμπερι. Το μέρος της παραγωγής που δεν αξιοποιείται για αυτούς τους σκοπούς πωλείται στους καταναλωτές φρέσκο. Για τους Αμερικάνους και τους Καναδούς η σάλτσα κράνμπερι είναι ένα παραδοσιακό συνοδευτικό για την γαλοπούλα στα χριστουγεννιάτικα τραπέζια και στα τραπέζια της Ημέρας των Ευχαριστιών. Το ίδιο ισχύει και για τα χριστουγεννιάτικα τραπέζια στην Μεγάλη Βρετανία.

## Παραπομπές


## Εξωτερικοί σύνδεσμοι
* 

Κατηγορία:Ερεικοειδή
Κατηγορία:Μούρα
Σχολική ψυχολογία

Η **σχολική ψυχολογία** είναι κλάδος της ψυχολογίας ο οποίος συνδυάζει αρχές από την εκπαιδευτική ψυχολογία, την αναπτυξιακή ψυχολογία, την κλινική ψυχολογία, την κοινοτική ψυχολογία και τον συμπεριφορισμό. Στόχος είναι να καλύψει τις ανάγκες της συμπεριφορικής και μαθησιακής υγείας των παιδιών και των εφήβων. Είναι ένας τομέας εφαρμοσμένης ψυχολογίας τον οποίο ασκεί ένα άτομο που έχει την ιδιότητα του **σχολικού ψυχολόγου**. Συχνά οι άνθρωποι με αυτό το επάγγελμα συνεργάζονται με εκπαιδευτικούς, οικογένειες, διευθυντές σχολείων, μέλη της κοινότητας και άλλους επαγγελματίες για να δημιουργήσουν ασφαλή και υποστηρικτικά σχολικά περιβάλλοντα.

Οι σχολικοί ψυχολόγοι κάνουν ψυχολογικά τεστ, ψυχοεκπαιδευτικές αξιολογήσεις, παρεμβάσεις, δράσης πρόληψης, ενώ παρέχουν συμβουλευτικές υπηρεσίες.

## Παραπομπές

Κατηγορία:Εκπαιδευτική ψυχολογία
Κοινότητα Παππαγιαννάδων

Η **Κοινότητα Παππαγιαννάδων** είναι κοινότητα του Δήμου Σητείας και της τέως Επαρχίας Σητείας στην Περιφερειακή Ενότητα Λασιθίου της Κρήτης. 

Συστάθηκε το 1930 με το ΦΕΚ 47Α - 14/02/1930 με την απόσπαση του οικισμού Παππαγιαννάδες από την Κοινότητα Χανδρά και τον ορισμό του ως έδρα της. Εκτός από την έδρα της, η κοινότητα περιλαμβάνει και τους οικισμούς Βορί, Σκλάβοι και Συκέα. 

## Πληθυσμός

μικρογραφία|554x554px|Η κοινότητα σε σχέση με τον δήμο.

## Κοινοτάρχες
Οι κάτωθι εκλέχθηκαν και υπηρέτησαν (ή υπηρετούν) ως πρόεδροι της κοινότητας και Τοπικών Συμβουλίων:

## Παραπομπές


Κατηγορία:Δήμος Σητείας

Κατηγορία:Επαρχία Σητείας
Ο Χριστός ξανασταυρώνεται (ταινία)

Το ***Ο Χριστός ξανασταυρώνεται*** () είναι μια γαλλοϊταλική ταινία του 1957 σε σκηνοθεσία Ζυλ Ντασέν. Η ταινία βασίζεται στο μυθιστόρημα *[[Ο Χριστός ξανασταυρώνεται (μυθιστόρημα)|Ο Χριστός ξανασταυρώνεται]]* του Νίκου Καζαντζάκη. 

## Πλοκή
Σε ένα τουρκοκρατούμενο ελληνικό χωριό με το όνομα Λυκόβρυση, λίγο μετά τον Α' Παγκόσμιο Πόλεμο, οι χωρικοί ετοιμάζουν μια αναπαράσταση των θείων παθών, με απλούς ανθρώπους να παίρνουν τους ρόλους του Χριστού, του Πέτρου, του Ιούδα κ.λπ. Όταν ένα γειτονικό χωριό καταστρέφεται από τους Τούρκους και οι κάτοικοί του αναζητούν στη Λυκόβρυση καταφύγιο, οι τοπικές αρχές, μεταξύ των οποίων οι προύχοντες και ο παπάς του χωριού, αρνούνται να προσφέρουν βοήθεια. Τότε, με αφορμή την εκδήλωση που βρίσκεται στο στάδιο της προετοιμασίας, οι κάτοικοι της Λυκόβρυσης που υποδύονται τους ρόλους του Χριστού (Πιερ Βανέκ), της Μαρίας Μαγδαληνής (Μελίνα Μερκούρη) και άλλοι βοηθούν τους πρόσφυγες και οδηγούνται σε εθνικό ξεσηκωμό με τρόπο που θυμίζει την ιστορία του Χριστού.  

## Διανομή

* Πιερ Βανέκ ως Μανωλιός******
* Ζαν Σερβέ ως παπα-Φώτης******
* Φερνάρ Λεντούς ως παπα-Γρηγόρης******
* Καρλ Μένερ ως Λουκάς
* Γκρεγκουάρ Ασλάν ως Αγάς
* Γκερτ Φρέμπε ως προεστός
* Τέντι Μπίλης ως Χατζηνικολής
* Ρενέ Λεφέβρ ως Γιαννακός
* Λισιέν Ρεμπούρ ως Κωσταντής
* Μελίνα Μερκούρη ως Κατερίνα******
* Δήμος Σταρένιος ως Λαδάς
* Νικόλ Μπέργκερ ως Μαριωρή
* Μορίς Ρονέ ως Μιχελής
* Τζο Ντασέν ως πρόσφυγας Μπένος
* Ροζέ Ανέν ως Παναγιώταρος******

## Υποδοχή και προβολές
Η ταινία έλαβε γενικά θετική ανταπόκριση. Πήρε ευνοϊκές κριτικές από τα περιοδικά *[[Time]]* και *[[The New Yorker]],* έλαβε βραβεία Ανατολικό Μπλοκ (ο Ντασέν ήταν γνωστός για τις αριστερές του απόψεις) και επαινέθηκε ακόμη και από ορισμένους φιλελεύθερους καθολικούς.  Η αμερικανική εφημερίδα *[[The New York Times|New York Times]]* περιέγραψε την ταινία ως "βάναυσα ρεαλιστική", επαινώντας την "τολμηρή ειλικρίνεια και τον "αδυσώπητο τρόπο" με τον τρόπο που εκτελεί τη λογική της πλοκής, προσθέτοντας επίσης επαίνους για όλο το καστ. 

Το *Ο Χριστός ξανασταυρώνεται* συμμετείχε στο Φεστιβάλ Κινηματογράφου των Καννών το 1957,  όπου έλαβε ειδική μνεία.  Το 2007, η ταινία προβλήθηκε στο 48ο Φεστιβάλ Κινηματογράφου Θεσσαλονίκης στο πλαίσιο του αφιερώματος *Έτος Νίκου Καζαντζάκη. *

## Παραπομπές

## Εξωτερικοί σύνδεσμοι
* 

Κατηγορία:Ταινίες τοποθετημένες στην Ελλάδα
Κατηγορία:Ταινίες σε σκηνοθεσία Ζυλ Ντασέν
Κατηγορία:Γαλλικές ασπρόμαυρες ταινίες
Κατηγορία:Ιταλικές δραματικές ταινίες
Κατηγορία:Γαλλικές δραματικές ταινίες
Κατηγορία:Ταινίες του 1957
Κατηγορία:Νίκος Καζαντζάκης
Κωνσταντίνος Δάρρας

Ο **Κωνσταντίνος Δάρρας** ήταν δικαστικός, γεννημένος στην Αγία Άννα Ευβοίας. Φοίτησε στη Νομική Αθηνών, για να εργαστεί αργότερα ως δικηγόρος, υποθηκοφύλακας, πάρεδρος του Συμβουλίου Επικρατείας και Σύμβουλος Επικρατείας. Συνέγραψε πλήθος νομικών μελετών, διετέλεσε μεταβατικός Δήμαρχος Παγασών (1950) και Αθηναίων από τις 25 Σεπτεμβρίου 1974 έως την 1η Ιουνίου 1975, αμέσως μετά την πτώση του στρατιωτικού καθεστώτος.

## Παραπομπές


Κατηγορία:Έλληνες δικαστικοί
Ξηρά δάση του Παναμά

μικρογραφία
μικρογραφία|Η οικοπεριοχή στον χάρτη.
Η περιοχή **ξηρών δασών του Παναμά** (WWF ID: NT0224) καλύπτει ξηρά δάση χαμηλού υψομέτρου γύρω από την ακτή του Κόλπου του Παναμά στην πλευρά του Ειρηνικού Ωκεανού. Είναι μια από τις πιο υποβαθμισμένες οικολογικά περιοχές στην Κεντρική Αμερική, αφού το μεγαλύτερο μέρος της χρησιμοποιείται σε μεγάλο βαθμό ως καλλιεργήσιμη έκταση . Ωστόσο, είναι επίσης σημαντική περιοχή για την υψηλή βιοποικιλότητα του, τα υψηλά ποσοστά ενδημικών ειδών και τη σημασία του ως βιολογικού διαδρόμου μεταξύ των υγρών δασών στην ενδοχώρα και των μαγγροβίων στην ακτή.    

## Τοποθεσία και περιγραφή
Ο Κόλπος του Παναμά έχει μικρούς κόλπους γύρω από το χείλος του. Ο μεγαλύτερος τομέας αυτής της οικοπεριοχής βρίσκεται γύρω από τον κόλπο της Παρίτα στα δυτικά. Υπάρχουν μικρότεροι τομείς στα βόρεια στον κόλπο του Παναμά (γύρω από την πόλη του Παναμά) και στον κόλπο του Σαν Μιγκέλ στα ανατολικά. Το μεγαλύτερο μέρος της περιοχής είναι πεδινό, με μέσο υψόμετρο 80 μέτρων.  Ο δυτικός τομέας περιβάλλεται στην εσωτερική πλευρά από την οικοπεριοχή των υγρών δασών Ισθμίου-Ειρηνικού, ενώ ο ανατολικός από την οικοπεριοχή των υγρών δασών Ισθμιο-Ατλαντικού. Υπάρχει μια λεπτή λωρίδα από μαγγρόβια στην ακτή τμημάτων της οικοπεριοχής. 

## Κλίμα
Το κλίμα των δασών είναι *[[Κλίμα τροπικής σαβάνας|κλίμα τροπικής σαβάνας (ξηρός χειμώνας)]]* βάση της κλιματική ταξινόμησης Κέππεν. Αυτό το κλίμα χαρακτηρίζεται από σχετικά ομοιόμορφες θερμοκρασίες καθ' όλη τη διάρκεια του έτους και από έντονη ξηρή περίοδο. Ο πιο ξηρός μήνας έχει λιγότερο από 60 δευτερόλεπτα βροχόπτωσης και είναι πιο ξηρός από τον μέσο μήνα στον Παναμά.   Επειδή η οικοπεριοχή βρίσκεται στη σκιά των κεντρικών βουνών, η βροχόπτωση είναι χαμηλότερη από ότι στα γύρω δάση, με κατά μέσο όρο 1.500 mm ανά έτος. 

## Χλωρίδα και πανίδα
Το ελεύθερο δάσος καλύπτει πολύ μικρή έκταση. Πάνω από το 70% της οικοπεριοχής έχει μετατραπεί σε αγροκτήματα και χώρους γεωργίας. Το 15% είναι ανοιχτό δάσος και το 5% είναι πλατύφυλλο αειθαλές κλειστό δάσος.  Λίγο πάνω από το 1% της επικράτειας είναι υγρότοπος, αλλά ταξινομείται σε μαγγρόβια, όπου οι επιρροές του αλμυρού νερού κυριαρχούν 1-3 km περισσότερο από την ακτή. Η ποικιλότητα των ειδών είναι υψηλή λόγω της ποικιλίας των οικολογικών ζωνών που συναντώνται σε κοντινή απόσταση. Στην οικοπεριοχή αναγνωρίζονται 518 είδη σπονδυλωτών. 
[σύνδεσμος=//upload.wikimedia.org/wikipedia/commons/thumb/c/c7/Parque_Natural_Metropolitano_-_Mirador_con_vista_hacia_el_Cerro_Ancon_y_la_Calzada_de_Amador_-_panoramio.jpg/300px-Parque_Natural_Metropolitano_-_Mirador_con_vista_hacia_el_Cerro_Ancon_y_la_Calzada_de_Amador_-_panoramio.jpg|αριστερά|μικρογραφία|300x300εσ| Μητροπολιτικό Φυσικό Πάρκο, κοντά [Πόλη του Παναμά|στην πόλη του Παναμά.]]

## Προστατευόμενες περιοχές
Λιγότερο από το 2% της οικολογικής περιοχής προστατεύεται επίσημα.  Αυτές οι προστατευόμενες περιοχές περιλαμβάνουν:

* Εθνικό Πάρκο Σαρίγκουα
* Μητροπολιτικό Φυσικό Πάρκο

## Παραπομπές


Κατηγορία:Γεωγραφία του Παναμά
Κατηγορία:Δάση του Παναμά
Κοινότητα Αγίου Γεωργίου Σητείας

Η **Κοινότητα Αγίου Γεωργίου Σητείας** είναι κοινότητα του Δήμου Σητείας και της τέως Επαρχίας Σητείας στην Περιφερειακή Ενότητα Λασιθίου της Κρήτης. 

Συστάθηκε το 1947 αρχικά ως ***Κοινότητα Τουρτούλων*** με το ΦΕΚ 31Α - 27/02/1947 με την απόσπαση του οικισμού Τουρτούλοι (η παλιά ονομασία του Αγίου Γεωργίου) από την Κοινότητα Μαρωνίας και τον ορισμό του ως έδρα της. Το 1955 με το ΦΕΚ 287Α - 10/10/1955 όταν ο οικισμός μετονομάστηκε σε Άγιος Γεώργιος, μετονομάστηκε και η κοινότητα. 

## Πληθυσμός

μικρογραφία|447x447px|Η κοινότητα σε σχέση με τον δήμο.
## Κοινοτάρχες
Οι κάτωθι εκλέχθηκαν και υπηρέτησαν (ή υπηρετούν) ως πρόεδροι:

## Παραπομπές


Κατηγορία:Δήμος Σητείας

Κατηγορία:Επαρχία Σητείας